
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 98 

8 Μαίου 2007 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

84. Αναδιοργάνωση των Ελεγκτικών Υπηρεσιών Τε¬ 
λωνείων (ΕΛ.Υ.Τ.) και τροποποίηση του π.δ. 203/ 


2000 (Α' 183). 1 

85. Ίδρυση της Ανδρώας Ιεράς Κοινοβιακής Μονής 
Αγίας Ζώνης Βλαμαρής, του Δήμου Βαθέος, του 
Νομού Σάμου, της Ιεράς Μητροπόλεως Σάμου και 
Ικαρίας. 2 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Καθορισμός ύψους ετήσιας οικονομικής χορηγίας 
του Δημοσίου προς τις Ιερές Μονές του Αγίου 
Όρους, για το οικονομικό έτος 2007. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 84 
Αναδιοργάνωση των Ελεγκτικών Υπηρεσιών Τελωνεί¬ 
ων (ΕΛ.Υ.Τ.) καί τροποποίηση του π.δ. 203/2000 (Α' 
183). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α) του άρθρου 20 του ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (Α' 107). 

β) του άρθρου 26 παρ. 5 του ν. 2579/1998 «Φορολογικές 
διαρρυθμίσεις και άλλες διατάξεις» (Α' 31) και 

γ) του άρθρου 90 παρ. 2 του Κώδικα Νομοθεσίας για 
την Κυβέρνηση και τα κυβερνητικά όργανα, που κυρώθη¬ 
κε με το άρθρο «πρώτο» του π.δ. 63/2005 «Κωδικοποίηση 
της νομοθεσίας «για την Κυβέρνηση και τα κυβερνητικά 
όργανα» (Α' 98). 

2. Την υπ’ αριθμ. ΔΙΔΚ/Φ1/2/6139/23.3.2004 απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (Β' 527), όπως τροπο¬ 


ποιήθηκε με την υπ’ αριθμ. 17398/13.9.2005 όμοιά της 
απόφαση (Β' 1284). 

3. Το γεγονός ότι, από τις διατάξεις του παρόντος 
προεδρικού διατάγματος προκαλείται δαπάνη σε βά¬ 
ρος του κρατικού προϋπολογισμού ποσού πεντακοσίων 
ογδόντα πέντε (585) € για το οικονομικό έτος 2006 και 
δύο χιλιάδων τριακοσίων σαράντα (2.340) € για κάθε 
επόμενο έτος, η οποία θα καλύπτεται από τις πιστώσεις 
εξόδων του Υπουργείου Οικονομίας και Οικονομικών 
(Ειδικός Φορέας 23110 Κ.Α.Ε. 0215). 

4. Την υπ’ αριθμ. 318/2006 γνωμοδότηση του Συμβου¬ 
λίου της Επικράτειας, μετά από πρόταση του Υπουρ¬ 
γού Οικονομίας και Οικονομικών και του Υφυπουργού 
Εσωτερικών, Δημόσιας Διοίκησης και Αποκέντρωσης, 
αποφασίζουμε: 

Άρθρο 1 

Τα άρθρα 2, 3 και 4 του π.δ. 203/2000 αντικαθίστανται 
ως εξής: 

«Άρθρο 2 

Σύσταση Ελεγκτικών Υπηρεσιών Τελωνείων (ΕΛ.Υ.Τ.) 

1. Στο Υπουργείο Οικονομίας και Οικονομικών συνι- 
στώνται τρεις (3) Ειδικές Αποκεντρωμένες Τελωνειακές 
Υπηρεσίες, επιπέδου Διεύθυνσης, με τίτλο «Ελεγκτική 
Υπηρεσία Τελωνείων Αττικής», «Ελεγκτική Υπηρεσία Τε¬ 
λωνείων Θεσσαλονίκης» και «Ελεγκτική Υπηρεσία Τελω¬ 
νείων Πάτρας» αντίστοιχα, υπαγόμενες στον Υπουργό, 
ο οποίος τις διοικεί δια της Γενικής Διεύθυνσης Τελω¬ 
νείων και Ειδικών Φόρων Κατανάλωσης (Ε.Φ.Κ.). 

2. Οι ΕΛ.Υ.Τ., στο πλαίσιο των αρμοδιοτήτων που 
προβλέπονται από τις διατάξεις του άρθρου 3 του 
ν. 2960/2001 - Α' 265 (Εθνικός Τελωνειακός Κώδικας), 
χειρίζονται θέματα εσωτερικού και εκ των υστέρων 
ελέγχου, με σκοπό την προστασία των δημοσιονομικών 
συμφερόντων του Ελληνικού Δημοσίου και της Ευρωπα¬ 
ϊκής Ένωσης, την υποστήριξη του υγιούς εμπορίου, τη 
διαφύλαξη της ασφάλειας, την προστασία των πολιτών, 
την προστασία της πολιτιστικής κληρονομιάς και του 
περιβάλλοντος, την αξιολόγηση της αποτελεσματικότη- 
τας των τελωνειακών διαδικασιών και την πληροφόρηση 
της Υπηρεσίας για την ορθή εφαρμογή της ισχύουσας 
τελωνειακής νομοθεσίας. 

3. Η κατά τόπον αρμοδιότητα των ΕΛ.Υ.Τ. ορίζεται 
ως εξής: 

α) Η ΕΛ.Υ.Τ. Αττικής, με έδρα στην περιοχή του Νομού 
Αττικής, ασκεί τις καθ’ ύλην αρμοδιότητές της, όπως 
αυτές περιγράφονται στο άρθρο 3 του παρόντος, στην 
περιοχή των Νομαρχιών Αθηνών, Ανατολικής Αττικής, 
Δυτικής Αττικής και Πειραιά, καθώς και των Νομών Βοι¬ 
ωτίας, Δωδεκανήσου, Εύβοιας, Ευρυτανίας, Ηρακλείου, 
Κυκλάδων, Λασιθίου, Λέσβου, Ρεθύμνης, Σάμου, Φθιώ¬ 
τιδας, Χανίων και Χίου, εκτός αν άλλως ορίζεται στις 
διατάξεις των επόμενων άρθρων του παρόντος. 

Η ΕΛ.Υ.Τ. Αττικής δύναται να ασκεί τις ανωτέρω αρμο¬ 
διότητες σε ολόκληρη την Επικράτεια, σε συνεργασία με 
τη συναρμόδια ΕΛ.Υ.Τ., εφόσον πρόκειται να διενεργήσει 
ελέγχους στην περιοχή της κατά τόπον αρμοδιότητας 
της τελευταίας. Συντονίζει δε τόσο τους ελέγχους που 
εκτείνονται και πέραν της κατά τόπον αρμοδιότητας 
μιας ΕΛ.Υ.Τ., όσον και την κατά ενιαίο τρόπο εφαρμογή 
των διαδικασιών ελέγχου από τις ΕΛ.Υ.Τ. 

β) Η ΕΛ.Υ.Τ. Θεσσαλονίκης, με έδρα την ομώνυμη 
πόλη, ασκεί τις καθ’ ύλην αρμοδιότητές της, όπως αυ¬ 
τές περιγράφονται στο άρθρο 4 του παρόντος, στην 
περιοχή των Νομών Γρεβενών, Δράμας,Έβρου, Ημαθίας, 
Θεσσαλονίκης, Καβάλας, Καρδίτσας, Καστοριάς, Κιλκίς, 
Κοζάνης, Λάρισας, Μαγνησίας, Ξάνθης, Πέλλας, Πιερίας, 
Ροδόπης, Σερρών, Τρικάλων, Φλώρινας και Χαλκιδικής, 
εκτός αν άλλως ορίζεται στις διατάξεις των επόμενων 
άρθρων του παρόντος. 

Ειδικότερα για τους ΝομούςΈβρου, Δράμας, Καβάλας, 
Ξάνθης και Ροδόπης οι αρμοδιότητες της ΕΛ.Υ.Τ. Θεσ¬ 
σαλονίκης, μόνο για τους εκ των υστέρων ελέγχους, 
ασκούνται από το Τμήμα Ζ' - Εκ των Υστέρων Ελέγχου 
που έχει έδρα στην Αλεξανδρούπολη. Το Τμήμα αυτό 
δύναται να συμμετέχει, μετά από έγγραφη εντολή του 
Προϊσταμένου της ανωτέρω ΕΛ.Υ.Τ. και σε ελέγχους (της 
αρμοδιότητάς του) σε όλη τη χωρική της αρμοδιότητα. 

γ) Η ΕΛ.Υ.Τ. Πάτρας, με έδρα την ομώνυμη πόλη, ασκεί 
τις καθ’ ύλην αρμοδιότητές της, όπως αυτές περιγράφο- 
νται στο άρθρο 4 του παρόντος, στην περιοχή των Νομών 
Αιτωλοακαρνανίας, Αργολίδος, Αρκαδίας, Άρτας, Αχάΐας, 
Ζακύνθου, Ηλείας, Θεσπρωτίας, Ιωαννίνων, Κέρκυρας, Κε¬ 
φαλληνίας, Κορινθίας, Λακωνίας, Λευκάδας, Μεσσηνίας, 
Πρέβεζας και Φωκίδας, εκτός αν άλλως ορίζεται στις 
διατάξεις των επόμενων άρθρων του παρόντος. 

Ειδικότερα για τους Νομούς Άρτας, Θεσπρωτίας, 
Κέρκυρας, Ιωαννίνων, Λευκάδας και Πρέβεζας οι αρμο¬ 
διότητες της ΕΛ.Υ.Τ. Πάτρας ασκούνται, μόνο για τους 
εκ των υστέρων ελέγχους, από το Τμήμα Ζ' - Εκ των 
Υστέρων Ελέγχου που έχει έδρα στην Ηγουμενίτσα. Το 
Τμήμα αυτό δύναται να συμμετέχει, μετά από έγγραφη 
εντολή του Προϊσταμένου της ανωτέρω ΕΛ.Υ.Τ. και σε 
ελέγχους (της αρμοδιότητάς του) σε όλη τη χωρική 
της αρμοδιότητα. 

4. Οι ΕΛ.Υ.Τ., για την επίτευξη της αποστολής τους, 
επιτρέπεται να λειτουργούν και, πέραν του προβλεπό- 
μενου για τις Δημόσιες Υπηρεσίες κανονικού ωραρίου, 
όλο το εικοσιτετράωρο, καθώς και τις εξαιρέσιμες και 
αργίες, με κατάλληλη εναλλαγή του προσωπικού (άρθρο 
5 του ν. 2960/2001-Ά 265). 

Άρθρο 3 

Διάρθρωση και αρμοδιότητες της ΕΛ.Υ.Τ. Αττικής 

1. Η ΕΛ.Υ.Τ. Αττικής διαρθρώνεται ως εξής: 
α) Τ μήμα Α': Γ ενικών Θεμάτων 
β) Τμήμα Β': Αξιολόγησης Διαδικασιών 


γ) Τμήμα Γ': Εκ των Υστέρων Ελέγχου 
δ) Τμήμα Δ': Εκ των Υστέρων Ελέγχου 
ε) Τμήμα Ε': Εκ των Υστέρων Ελέγχου 
στ) Τ μήμα ΣΤ': Λογιστικών Ελέγχων Τ ελωνειακών Ει¬ 
σπράξεων 

ζ) Τμήμα Ζ': Νομικής Υποστήριξης 

η) Τ μήμα Η': Ανάλυσης Κινδύνου 

θ) Τμήμα Θ': Αμοιβαίας Διοικητικής Συνδρομής. 

Τα Τμήματα Β' - Αξιολόγησης Διαδικασιών, Γ', Δ' και 
Ε' - Εκ των Υστέρων Ελέγχου, καθώς και Η' Ανάλυσης 
Κινδύνου αποτελούν την Υποδιεύθυνση, η οποία χειρί¬ 
ζεται θέματα επεξεργασίας και αξιοποίησης των πλη¬ 
ροφοριών, καθώς και συντονισμού των ελέγχων. 

2. Οι αρμοδιότητες της ΕΛ.Υ.Τ. Αττικής κατανέμονται 
μεταξύ των Τμημάτων της ως ακολούθως: 
α) Τ μήμα Α' - Γ ενικών Θεμάτων 
Διοικητική και γραμματειακή υποστήριξη, χειρισμός 
θεμάτων προσωπικού, μισθοδοσίας, προϋπολογισμού 
και προμηθειών της ΕΛ.Υ.Τ. 

Έλεγχος της κίνησης, συντήρησης, επισκευής και εφο¬ 
διασμού των υπηρεσιακών οχημάτων και λοιπών μέσων 
ελέγχου και πληροφόρησης. 

Διαχείριση ναρκωτικών ουσιών που χορηγούνται για 
εκπαιδευτικούς σκοπούς των υπαλλήλων και των σκύ¬ 
λων - ανιχνευτών των Τελωνείων της κατά τόπον αρ¬ 
μοδιότητας της ΕΛ.Υ.Τ., σύμφωνα με τις διατάξεις του 
άρθρου 10 του ν. 2443/1996. 

Μέριμνα για τη φύλαξη των κατασχεθέντων σε κατάλ¬ 
ληλους χώρους της ΕΛ.Υ.Τ. ή την ανάθεση της φύλαξης 
αυτών σε Τελωνείο της κατά τόπον αρμοδιότητάς της 
που διαθέτει κατάλληλο χώρο, μέχρι την έκδοση τελε¬ 
σίδικης δικαστικής απόφασης και παράδοση αυτών στην 
αρμόδια για τη διαχείριση αζητήτων Υπηρεσία. 

Συνδρομή στα Τελωνεία για το χειρισμό υποθέσεων 
που εκτείνονται πέραν της κατά τόπον αρμοδιότητάς 
τους. 

Χειρισμός κάθε άλλου θέματος, συναφούς με τις αρ¬ 
μοδιότητες της Διεύθυνσης, που δεν ανήκει στην αρ¬ 
μοδιότητα άλλου Τμήματος αυτής, 
β) Τ μήμα Β' - Αξιολόγησης Διαδικασιών 
Δειγματοληπτικός έλεγχος στους χώρους τελωνι¬ 
σμού με βάση τις διασαφήσεις και λοιπά παραστατικά 
έγγραφα, βιβλία και στοιχεία, καθώς και του τρόπου 
φόρτωσης και συσκευασίας των εισαγόμενων και εξα¬ 
γόμενων εμπορευμάτων για την αξιολόγηση της απο- 
τελεσματικότητας των προβλεπόμενων, από την ισχύ- 
ουσα νομοθεσία, διαδικασιών που εφαρμόζονται από 
τα Τελωνεία. 

Έλεγχος των διασαφήσεων και λοιπών παραστατικών 
εγγράφων, βιβλίων και στοιχείων δια του Ολοκληρωμέ¬ 
νου Πληροφοριακού Συστήματος Τελωνείων (Ο.Π.Σ.Τ.). 

Έλεγχος της ορθής εφαρμογής από τα Τελωνεία της 
νομοθεσίας που αφορά τους ίδιους πόρους της Ευρω¬ 
παϊκής Ένωσης (Ε.Ε.). 

Παρακολούθηση και αξιολόγηση του τρόπου διεξαγω¬ 
γής και της αποτελεσματικότητας των διενεργούμενων 
από τα Τελωνεία φυσικών ελέγχων, συμπεριλαμβανομέ¬ 
νων των φυσικών ελέγχων και ελέγχων υποκατάστασης 
για τα επιδοτούμενα εξαγόμενα γεωργικά προϊόντα, 
καθώς και των εκ των υστέρων ελέγχων, που διενήρ- 
γησαν οι Τελωνειακές αυτές Αρχές. 

Δειγματοληπτικός έλεγχος των πάσης φύσεως πι¬ 
στοποιητικών κυκλοφορίας και καταγωγής, έλεγχος 

της νομιμότητας και της ορθής τήρησης των σχετικών 
κανόνων. 

Δειγματοληπτικός έλεγχος της ακρίβειας των στοι¬ 
χείων των πιστοποιητικών ταξινόμησης αυτοκινήτων 
- οχημάτων. 

Έλεγχος της ορθής εφαρμογής των διατάξεων για 
την επιστροφή Ε.Φ.Κ. καυσίμων με βάση το ν. 2861/1954 
«περί μέτρων ενισχύσεως της εξαγωγικής βιομηχανίας 
και άλλων προϊόντων» (Α' 117). 

Έλεγχος της ορθής τήρησης από τα Τελωνεία των δι¬ 
αδικασιών του άρθρου 6 της Ε. 2589/96Ο/ΒΟ034/1082005 
κοινής υπουργικής απόφασης των Υπουργών Οικονομίας 
και Οικονομικών και Υγείας και Κοινωνικής Αλληλεγγύης 
«Αντικατάσταση της υπ’ αριθμ. Ε. 2200/600/1.7.1994 κοινή 
υπουργική απόφαση (ΦΕΚ 547/13.7.1994) περί ρύθμισης 
διαδικασιών παραγωγής, μεταποίησης, εμπορίας και 
ελέγχου των προδρόμων ουσιών παρασκευής ναρκω¬ 
τικών και ψυχοτρόπων ουσιών» (Β' 1157) και παρακολού¬ 
θηση της συχνότητας και αποτελεσματικότητας των 
διενεργούμενων απ' αυτά ελέγχων. 

Συλλογή αποδεικτικού υλικού, λήψη καταθέσεων, απο¬ 
λογιών, διενέργεια προανακριτικών πράξεων, καταμή- 
νυση των διαπιστούμενων παραβάσεων στον αρμόδιο 
Εισαγγελέα και εκπροσώπηση της Υπηρεσίας στα δι¬ 
καστήρια επί μηνυομένων υποθέσεων. 

Διαβίβαση στο Τμήμα Νομικής Υποστήριξης και στο 
Τμήμα Ανάλυσης Κινδύνου όλων των εκθέσεων ελέγ¬ 
χου. 

γ) Τμήματα Γ', Δ' και Ε' - Εκ των Υστέρων Ελέγχου 

Έλεγχος εκ των υστέρων της ακρίβειας των στοιχείων 
των τελωνειακών παραστατικών, σύμφωνα με το άρθρο 
78 του Τελωνειακού Κοινοτικού Κώδικα, για εμπορεύμα¬ 
τα οποιουδήποτε τελωνειακού καθεστώτος για τα οποία 
εφαρμόσθηκαν απλουστευμένες ή μη διαδικασίες. 

Έλεγχος εκ των υστέρων της ορθής εφαρμογής των 
διαδικασιών, διατυπώσεων, απαγορεύσεων και περιορι¬ 
σμών, που προβλέπονται από την ισχύουσα εθνική και 
κοινοτική τελωνειακή νομοθεσία. 

Έλεγχος εκ των υστέρων των πιστοποιητικών κυκλο¬ 
φορίας (ΕΙΙΒ 1, ΑΤΒ), πιστοποιητικών αντικατάστασης 
(ΕΕΙΒ 1, ΡΟΒΜ Α, ΑΤΒ) και δηλώσεων καταγωγής επί 
τιμολογίων ή άλλων εμπορικών εγγράφων, που εκδό- 
θηκαν από Ελληνικές Τελωνειακές Αρχές στα πλαίσια 
των προτιμησιακών συμφωνιών της Ε.Ε. με τρίτες χώρες, 
των συμφωνιών τελωνειακής ένωσης και των αυτόνο¬ 
μων συστημάτων παροχής από την Ε.Ε. δασμολογικών 
προτιμήσεων. 

Έλεγχος στις εταιρείες στα πλαίσια της εφαρμογής 
των άρθρων 4 - 9 και 18 του Κανονισμού 515/1997, συμ¬ 
μετοχή σε αποστολές ελέγχων σε τρίτες χώρες, στα 
πλαίσια του άρθρου 20 του ανωτέρω Κανονισμού, με 
έγκριση και συνδρομή της Διεύθυνσης Ελέγχου Τελω¬ 
νείων. 

Έλεγχοι, στα πλαίσια του άρθρου 6 του Κανονισμού 
595/1991, για τη διακρίβωση της αποτελεσματικότητας 
ή μη των σχετικών διατάξεων της τελωνειακής και συ¬ 
ναφούς νομοθεσίας. 

Έλεγχοι για τη διακρίβωση της διάπραξης ή μη παρα¬ 
βάσεων στα πλαίσια διμερών συμφωνιών της χώρας μας 
με τρίτες χώρες ή πρωτοκόλλων αμοιβαίας συνδρομής 
της Ε.Ε. ή κρατών - μελών αυτής με τρίτες χώρες. 

Σύνταξη έκθεσης για τη διερεύνηση των σχετικών 
αντιλαθρεμπορικών φακέλων στα πλαίσια της αμοιβαίας 


συνδρομής (φάκελοι Α.Μ.), που περιέρχονται για έρευνα 
στην Υπηρεσία αυτή και διαβίβασή της στη Διεύθυνση 
Ελέγχου Τελωνείων. 

Σύνταξη δελτίου παρατυπίας στα πλαίσια του άρθρου 
17 του Κανονισμού 515/1997 και διαβίβασή του στη Δι¬ 
εύθυνση Ελέγχου Τελωνείων. 

Κοινοποίηση των εκθέσεων με διαπιστώσεις σχετικών 
παραβάσεων στις αρμόδιες Περιφερειακές Διευθύνσεις 
της Υπηρεσίας Ειδικών Ελέγχων (ΥΠ.Ε.Ε.) και στα αρ¬ 
μόδια Ελεγκτικά Κέντρα του Υπουργείου Οικονομίας 
και Οικονομικών. 

Συλλογή αποδεικτικού υλικού, λήψη καταθέσεων, απο¬ 
λογιών, διενέργεια προανακριτικών πράξεων, καταμή- 
νυση των διαπιστούμενων παραβάσεων στον αρμόδιο 
Εισαγγελέα και εκπροσώπηση της Υπηρεσίας στα δι¬ 
καστήρια επί μηνυομένων υποθέσεων. 

Διαβίβαση στο Τμήμα Νομικής Υποστήριξης και στο 
Τμήμα Ανάλυσης Κινδύνου όλων των εκθέσεων ελέγ¬ 
χου. 

δ) Τμήμα ΣΤ' - Λογιστικών Ελέγχων Τελωνειακών Ει¬ 
σπράξεων 

Παραλαβή των συγκεντρωτικών καταστάσεων των 
ιδίων πόρων της Ε.Ε. που υποβάλλονται από τις Τελωνει¬ 
ακός Περιφέρειες, λογιστικός έλεγχος αυτών, κατάρτιση 
και αποστολή αντίστοιχων συγκεντρωτικών καταστά¬ 
σεων όλης της Επικράτειας στις αρμόδιες Διευθύνσεις 
της Κεντρικής Υπηρεσίας του Υπουργείου Οικονομίας 
και Οικονομικών. 

Έλεγχος των αποσπασμάτων των Βιβλίων Τελωνεια- 
κών Εισπράξεων, που αποστέλλονται από τα Τελωνεία, 
θεώρησή τους και αποστολή τους στο Ελεγκτικό Συνέ¬ 
δριο και στο Τελωνείο Αποστολής. 

Δειγματοληπτικός διαχειριστικός έλεγχος στο Τελω¬ 
νείο των παραστατικών ως προς την καταχώρηση του 
χρηματικού ποσού και του αντίστοιχου αποδεικτικού 
είσπραξης. 

Παραλαβή αντιγράφου του Ειδικού Ενιαυσίου Λογα¬ 
ριασμού Παραστατικών Εγγράφων, για κάθε οικονομικό 
έτος, των Τελωνειακών Αρχών που υπάγονται στην κατά 
τόπον αρμοδιότητά της. 

Μέριμνα για εκτύπωση, παραλαβή, φύλαξη και εφοδια¬ 
σμό όλων των Τελωνείων της χώρας με στελέχη αριθμη- 
μένων διπλοτύπων είσπραξης «Δικαιωμάτων Εκτέλεσης 
Τ ελωνειακών Εργασιών». 

Διαβίβαση στο Τμήμα Νομικής Υποστήριξης και στο 
Τμήμα Ανάλυσης Κινδύνου όλων των εκθέσεων ελέγ¬ 
χου. 

ε) Τμήμα Ζ' - Νομικής Υποστήριξης 

Υποστήριξη επί νομικών θεμάτων που παρουσιάζονται 
στη Διεύθυνση και, εφόσον το ζητήσουν, στις λοιπές 
ΕΛ.Υ.Τ. 

Επεξεργασία των εκθέσεων ελέγχου που διαβιβάζο¬ 
νται από τα λοιπά Τμήματα της Διεύθυνσης, καθώς 
και αποστολή αυτών στα αρμόδια Τελωνεία για τον 
περαιτέρω χειρισμό και την ενδεχόμενη έκδοση από 
αυτά των οικείων καταλογιστικών πράξεων. 

Τήρηση αρχείου δικαστικών αποφάσεων που εκδί- 
δονται επί υποθέσεων της Διεύθυνσης, καθώς και της 
συναφούς νομολογίας. 

στ) Τμήμα Η' - Ανάλυσης Κινδύνου 

Συγκέντρωση και επεξεργασία με τη μέθοδο ανάλυ¬ 
σης κινδύνου των πόσης φύσεως πληροφοριών, που 
περιέρχονται στη Διεύθυνση, για διενέργεια σχετικών 
ελέγχων. 

Συνεργασία με το Τμήμα Δ' - Ανάλυσης Κινδύνου της 
Δεύθυνσης Ελέγχου Τελωνείων, που συνιστάται με το 
άρθρο 5 του παρόντος Π. διατάγματος. 

Εφαρμογή των «Μνημονίων Συνεργασίας» με τους οι¬ 
κονομικούς φορείς για την ανταλλαγή πληροφοριών ή 
στοιχείων, με σκοπό τη διευκόλυνση των τελωνειακών 
ελέγχων για την προστασία και ανάπτυξη του υγιούς 
εμπορίου. 

Συγκέντρωση και επεξεργασία στατιστικών στοιχείων 
για το εισαγωγικό και εξαγωγικό εμπόριο. 

Συγκέντρωση και αξιολόγηση των αποτελεσμάτων 
των πόσης φύσεως ελέγχων που διενεργεί η ΕΛ.Υ.Τ. και 
γνωστοποίησή τους στη Διεύθυνση Ελέγχου Τελωνείων 
και στις λοιπές Διευθύνσεις της Γενικής Διεύθυνσης 
Τελωνείων και Ε.Φ.Κ., κατά λόγο αρμοδιότητας, με τη 
συμπλήρωση εξαμήνου. 

Σύνταξη ετήσιας έκθεσης αξιολόγησης της αποτελε- 
σματικότητας των ελέγχων, οι οποίοι διενεργήθηκαν 
από όλες τις Τελωνειακές Αρχές της Επικράτειας, στο 
καθεστώς της εξαγωγής γεωργικών προϊόντων που δι¬ 
καιούνται επιστροφών και ενημέρωση της Διεύθυνσης 
Τελωνειακών Διαδικασιών και της Γενικής Διεύθυνσης 
Τελωνείων και Ε.Φ.Κ. του Υπ.Ο.Ο. 

ζ) Τμήμα Θ' - Αμοιβαίας Διοικητικής Συνδρομής 

Μελέτη και διεκπεραίωση αιτημάτων έρευνας από και 
προς τα Κράτη Μέλη της Ευρωπαϊκής Ένωσης και τις 
τρίτες χώρες για επαλήθευση των προτιμησιακών πι¬ 
στοποιητικών καταγωγής, των φορολογικών, τελωνεια¬ 
κών και εμπορικών στοιχείων στο πλαίσιο της Αμοιβαίας 
Διοικητικής Συνδρομής και του ισχύοντος κατά περί¬ 
πτωση νομικού πλαισίου, επί τελωνειακών θεμάτων. 

Τήρηση αρχείου των Κοινοτικών Κανονισμών και Οδη¬ 
γιών, καθώς και διμερών ή πολυμερών Συμφωνιών που 
αφορούν θέματα Διοικητικής Συνεργασίας. 

3. Το Τμήμα Ε' - Εκ των Υστέρων Ελέγχου της ΕΛ.Υ.Τ. 
Αττικής ασκεί τις αρμοδιότητες που προβλέπονται στην 
περίπτωση γ' της παρ. 2 του παρόντος άρθρου, επιλαμ- 
βανόμενο κυρίως ελέγχων όλων των καθεστώτων δια¬ 
μετακόμισης, καθώς και τις ακόλουθες αρμοδιότητες: 

Διεκπεραίωση αντιτύπων «5» των δηλώσεων «Τ» της 
κοινοτικής διαμετακόμισης και των δελτίων έρευνας, 
για όλη την Επικράτεια. 

Συνδρομή στις Τελωνειακός Αρχές για την εξόφληση 
και διενέργεια έρευνας αναφορικά με το καθεστώς της 
διακίνησης των εμπορευμάτων με δελτία ΤΙΒ και ΑΤΑ, 
σε εθνικό και διεθνές επίπεδο. 

Συντονισμό των ενεργειών σχετικά με τις παραβάσεις 
ή παρατυπίες που αφορούν τα δελτία ΤΙΒ και ΑΤΑ, σε 
εθνικό και διεθνές επίπεδο. 

Συνεργασία για την εφαρμογή των ανωτέρω με τις 
Τελωνειακός Αρχές και Τελωνειακός Διοικήσεις, Εγγυ- 
οδοτικούς Οργανισμούς και λοιπούς εμπλεκόμενους 
φορείς. 

4. Ο Προϊστάμενος της Υποδιεύθυνσης αναπληρώνει 
τον Προϊστάμενο της Διεύθυνσης, σε περίπτωση έλλει¬ 
ψης, απουσίας ή κωλύματος αυτού, εποπτεύει τα Τμή¬ 
ματα που υπάγονται στην Υποδιεύθυνση και κατευθύνει 
τους Προϊσταμένους αυτών. Ειδικότερα συντονίζει τις 
ενέργειες των Τμημάτων αυτών και προσυπογράφει τις 
εκθέσεις ελέγχου, πριν από την τελική θεώρησή τους 
από τον Προϊστάμενο της Διεύθυνσης. 

5. Η ΕΛ.Υ.Τ. Αττικής προγραμματίζει, οργανώνει και 
συντονίζει το έργο όλων των ΕΛ.Υ.Τ. 


Άρθρο 4 

Διάρθρωση και αρμοδιότητες των ΕΛ.Υ.Τ. 

Θεσσαλονίκης και Πάτρας 

1. Οι ΕΛ.Υ.Τ. Θεσσαλονίκης και Πάτρας διαρθρώνονται 
σε Τμήματα ως εξής: 

ί) ΕΛ.Υ.Τ. Θεσσαλονίκης 

α) Τμήμα Α': Γενικών Θεμάτων και Νομικής Υποστή¬ 

ριξης 

β) Τμήμα Β': Ανάλυσης Κινδύνου 
γ) Τμήμα Γ': Αξιολόγησης Διαδικασιών 
δ) Τμήμα Δ': Εκ των Υστέρων Ελέγχου 
ε) Τμήμα Ε': Εκ των Υστέρων Ελέγχου 
στ) Τμήμα ΣΤ': Εκ των Υστέρων Ελέγχου 
ζ) Τμήμα Ζ': Εκ των Υστέρων Ελέγχου (έδρα: Αλεξαν¬ 
δρούπολη) 

η) Τμήμα Η': Λογιστικών Ελέγχων Τελωνειακών Ει¬ 
σπράξεων 
ϋ) ΕΛ.Υ.Τ. Πάτρας 

α) Τμήμα Α': Γενικών Θεμάτων και Νομικής Υποστή¬ 

ριξης 

β) Τ μήμα Β': Ανάλυσης Κινδύνου 
γ) Τμήμα Γ': Αξιολόγησης Διαδικασιών 
δ) Τμήμα Δ': Εκ των Υστέρων Ελέγχου 
ε) Τμήμα Ε': Εκ των Υστέρων Ελέγχου 
στ) Τμήμα ΣΤ': Εκ των Υστέρων Ελέγχου 
ζ) Τμήμα Ζ': Εκ των Υστέρων Ελέγχου (έδρα: Ηγου¬ 
μενίτσα) 

η) Τμήμα Η': Λογιστικών Ελέγχων Τελωνειακών Ει¬ 
σπράξεων. 

2. Οι αρμοδιότητες των ΕΛ.Υ.Τ. Θεσσαλονίκης και 
Πάτρας κατανέμονται μεταξύ των Τμημάτων τους ως 
εξής: 

α) Τμήμα Α' - Γενικών Θεμάτων και Νομικής Υποστή¬ 

ριξης 

Το Τμήμα αυτό ασκεί τις αρμοδιότητες που προβλέ- 
πονται στην περίπτωση α' της παραγράφου 2 του άρ¬ 
θρου 3 του παρόντος Π. διατάγματος για το Τ μήμα Α' 
- Γ ενικών Θεμάτων της ΕΛ.Υ.Τ. Αττικής, καθώς και τις 
ακόλουθες αρμοδιότητες: 

Επεξεργασία των εκθέσεων ελέγχου που διαβιβάζο¬ 
νται από τα λοιπά Τμήματα της Διεύθυνσης, καθώς 
και αποστολή αυτών στα αρμόδια Τελωνεία για τον 
περαιτέρω χειρισμό και την ενδεχόμενη έκδοση από 
αυτά των οικείων καταλογιστικών πράξεων. 

Τήρηση αρχείου δικαστικών αποφάσεων που εκδί- 
δονται επί υποθέσεων της Διεύθυνσης, καθώς και της 
συναφούς νομολογίας, 
β) Τ μήμα Β' Ανάλυσης Κινδύνου 
Το Τμήμα αυτό ασκεί τις αρμοδιότητες που προβλέ- 
πονται στην περίπτωση στ' της παραγράφου 2 του 
άρθρου 3 του παρόντος Π. διατάγματος για το Τμήμα 
Η' Ανάλυσης Κινδύνου της ΕΛ.Υ.Τ. Αττικής, εκτός του 
τελευταίου εδαφίου της ανωτέρω περίπτωσης. 

Η ετήσια έκθεση αξιολόγησης της αποτελεσματι- 
κότητας των ελέγχων, οι οποίοι διενεργήθηκαν από 
τις τελωνειακός αρχές αρμοδιότητας της Διεύθυνσης, 
στο καθεστώς της εξαγωγής γεωργικών προϊόντων που 
δικαιούνται επιστροφών, διαβιβάζεται στο Τμήμα Η' - 
Ανάλυσης Κινδύνου της ΕΛ.Υ.Τ. Αττικής, 
γ) Τμήμα Γ' - Αξιολόγησης Διαδικασιών 
Το Τμήμα αυτό ασκεί τις αρμοδιότητες που προβλέ- 
πονται στην περίπτωση β' της παραγράφου 2 του άρ¬ 
θρου 3 του παρόντος Π. διατάγματος για το Τμήμα Β' 

- Αξιολόγησης Διαδικασιών της ΕΛ.Υ.Τ. Αττικής, εκτός 
του τελευταίου εδαφίου της ανωτέρω περίπτωσης. 

Όλες οι εκθέσεις ελέγχου διαβιβάζονται στο Τμήμα 
Γενικών Θεμάτων και Νομικής Υποστήριξης και στο Τμή- 
μα Ανάλυσης Κινδύνου. 

δ) Τμήματα Δ', Ε' ΣΤ' και Ζ' - Εκ των Υστέρων Ελέγ¬ 
χου 

Τα Τμήματα αυτά ασκούν τις αρμοδιότητες που προ- 
βλέπονται στην περίπτωση γ' της παραγράφου 2 του 
άρθρου 3 του παρόντος προεδρικού διατάγματος για 
τα Τμήματα Γ', Δ' και Ε' - Εκ των Υστέρων Ελέγχου 
της ΕΛ.Υ.Τ. Αττικής, εκτός του τελευταίου εδαφίου της 
ανωτέρω περίπτωσης. 

Όλες οι εκθέσεις ελέγχου διαβιβάζονται στο Τμήμα 
Γ ενικών Θεμάτων και Νομικής Υποστήριξης και στο Τ μή- 
μα Ανάλυσης Κινδύνου. 

ε) Τμήμα Η' - Λογιστικών Ελέγχων Τελωνειακών Ει¬ 
σπράξεων 

Έλεγχος των αποσπασμάτων των Βιβλίων Τελωνεια¬ 
κών Εισπράξεων, που αποστέλλονται από τα Τελωνεία, 
θεώρησή τους και αποστολή τους στο Ελεγκτικό Συνέ¬ 
δριο και στο Τελωνείο Αποστολής. 

Δειγματοληπτικός διαχειριστικός έλεγχος στο Τελω¬ 
νείο των παραστατικών ως προς την καταχώρηση του 
χρηματικού ποσού και του αντίστοιχου αποδεικτικού 
είσπραξης. 

Παραλαβή αντιγράφου του Ειδικού Ενιαυσίου Λογα¬ 
ριασμού Παραστατικών Εγγράφων, για κάθε οικονομικό 
έτος, των Τελωνειακών Αρχών που υπάγονται στην κατά 
τόπον αρμοδιότητά της. 

Διαβίβαση στο Τμήμα Γενικών Θεμάτων και Νομικής 
Υποστήριξης και στο Τμήμα Ανάλυσης Κινδύνου όλων 
των εκθέσεων ελέγχου. 

3. Τα Τμήματα Ε' - Εκ των Υστέρων Ελέγχου των 
ΕΛ.Υ.Τ. Θεσσαλονίκης και Πάτρας ασκούν τις αρμοδιό¬ 
τητες της περίπτωσης δ' της προηγουμένης παραγρά¬ 
φου, επιλαμβανόμενα κυρίως ελέγχων των καθεστώτων 
διαμετακόμισης.» 

Αρθρο 2 

Το άρθρο 6 του π.δ. 203/2000 αντικαθίσταται ως εξής: 

«Άρθρο 6 

Θέσεις Προϊσταμένων - Τελικές 
και μεταβατικές διατάξεις 

1. Στις Διευθύνσεις των ΕΛ.Υ.Τ. Αττικής, Θεσσαλονίκης 
και Πάτρας, καθώς και στην Υποδιεύθυνση της ΕΛ.Υ.Τ. 
Αττικής προΐστανται υπάλληλοι των κλάδων ΠΕ ή ΤΕ 
Τελωνειακών ή των αντίστοιχων προσωρινών κλάδων, 
οι οποίοι επιλέγονται σύμφωνα με τις διατάξεις της 
παραγράφου 6 του άρθρου 8 του ν. 3260/2004 (Α' 151). 

2. Στα Τμήματα των ΕΛ.Υ.Τ. Αττικής, Θεσσαλονίκης και 
Πάτρας προΐστανται υπάλληλοι των κλάδων ΠΕ ή ΤΕ 
ή, ελλείψει αυτών, ΔΕ Τελωνειακών ή των αντίστοιχων 
προσωρινών κλάδων, οι οποίοι επιλέγονται σύμφωνα 
με τις διατάξεις της παραγράφου 7 του άρθρου 8 του 
ν. 3260/2004 (Α' 151). 

3. Στο Τμήμα Δ' - Ανάλυσης Κινδύνου της Διεύθυνσης 
Ελέγχου Τελωνείων προΐσταται υπάλληλος του κλάδου 
ΠΕ Τελωνειακών, σύμφωνα με τις διατάξεις της παρα¬ 
γράφου 7 του άρθρου 8 του ν. 3260/2004. 


4. Οι διατάξεις του άρθρου 1 του π.δ/τος 203/2000 (Α' 
183) καταργούνται. 

5. Οι ενιαύσιοι λογαριασμοί διαχείρισης παραστατι¬ 
κών εγγράφων, βιβλίων και λοιπών στοιχείων, καθώς 
και οι εκθέσεις λειτουργίας των τελωνειακών αρχών 
συντάσσονται απ' αυτές για κάθε οικονομικό έτος και 
αποστέλλονται στη ΔΙ.Ε.Τ.Α., στην αρμόδια Οικονομική 
Επιθεώρηση, καθώς και στην αρμόδια ΕΛ.Υ.Τ., σύμφωνα 
με τις ισχύουσες διατάξεις και οδηγίες. 

6. Η παράγραφος 14 του άρθρου 7 του π.δ. 89/1991 
(Α' 39), η οποία αφορά την αρμοδιότητα της Διεύθυν¬ 
σης Ελέγχου Τελωνείων για έρευνα υποθέσεων που 
αποστέλλονται από άλλες Τελωνειακός Διοικήσεις, στα 
πλαίσια της αμοιβαίας διοικητικής συνδρομής, καταρ- 
γείται και αναριθμούνται ανάλογα οι επόμενες παρά¬ 
γραφοι. 

7. Η ετήσια ειδική έκθεση του άρθρου 11 του ΚΑΝ ΕΚ 
2090/2002, όπως έχει τροποποιηθεί και ισχύει, για τις 
εξαγωγές γεωργικών προϊόντων που τυγχάνουν επι¬ 
στροφών, συντάσσεται από την Διεύθυνση Τελωνει¬ 
ακών Διαδικασιών (άρθρο 21 π.δ. 284/1988, όπως έχει 
τροποποιηθεί και ισχύει) της Κεντρικής Υπηρεσίας του 
Υπουργείου Οικονομίας και Οικονομικών και αποστέλ- 
λεται στην Ευρωπαϊκή Επιτροπή προ της 1ης Μαΐου 
κάθε έτους. 

8. Η έναρξη λειτουργίας των Τμημάτων που συνιστώ- 
νται δια του παρόντος διατάγματος καθορίζεται με 
αποφάσεις του Υπουργού Οικονομίας και Οικονομικών 
που εκδίδονται σύμφωνα με τις διατάξεις του άρθρου 
32 του ν. 1828/1989 (Α' 2), όπως έχει τροποποιηθεί με το 
άρθρο 19 παρ. 3 του ν. 2443/1996 (Α' 265).» 

Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Οικονομίας και Οικονομικών αναθέ¬ 
τουμε τη δημοσίευση και εκτέλεση του παρόντος δι¬ 
ατάγματος. 

Αθήνα, 30 Απριλίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤ. ΑΝΔΡΕΟΥΛΑΚΟΣ ΓΕΩΡ. ΑΛΟΓΟΣΚΟΥΦΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 85 
Ίδρυση της Ανδρώας Ιερός Κοινοβιακής Μονής Αγίας 
Ζώνης Βλαμαρής, του Δήμου Βαθέος, του Νομού Σά¬ 
μου, της Ιερός Μητροπόλεως Σάμου καί Ικαρίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 39 παρ. 3 του ν. 590/1977 
«Περί του Καταστατικού Χάρτου της Εκκλησίας της 
Ελλάδος» (Α' 146). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του πδ. 63/2005 (Α' 98). 

3. Την υπ’ αριθμ. 38/23.3.2001 σύμφωνη γνώμη του 
Επιχωρίου Μητροπολίτου της Ιεράς Μητροπόλεως Σά¬ 
μου και Ικαρίας όπως συμπληρώθηκε με την υπ’ αριθμ. 
563/21.9.2006 όμοια. 

4. Την έγκριση της Διαρκούς Ιεράς Συνόδου της Εκ¬ 
κλησίας της Ελλάδος, που δόθηκε στη ©73.11.2005 συ¬ 
νεδρία της 149ης Συνοδικής Περιόδου. 

5. Τις διατάξεις της υπ’ αριθμ. 37876/ΣΤ5/26.4.2004 
κοινής απόφασης του Πρωθυπουργού και της Υπουρ¬ 
γού Εθνικής Παιδείας και Θρησκευμάτων «Καθορισμός 
αρμοδιοτήτων Υφυπουργών του Υπουργείου Εθνικής 
Παιδείας και Θρησκευμάτων» (Β' 608). 

6. Το γεγονός ότι από τις διατάξεις του διατάγματος 
δεν προκαλείτα. δαπάνη εις βάρος του Κρατικού Προ¬ 
ϋπολογισμού ή του Προϋπολογισμού Ν.Π.Δ.Δ. 

7. Την 53/2007 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εθνικής Παιδεί¬ 
ας και Θρησκευμάτων, αποφασίζουμε: 

Άρθρο 1 

Ιδρύεται η Ανδρώα Ιερά Κοινοβιακή Μονή Αγίας Ζώνης 
Βλαμαρής, του Δήμου Βαθέος, του Νομού Σάμου, της 
Ιεράς Μητροπόλεως Σάμου και Ικαρίας. 

Αρθρο 2 

Η ισχύς του παρόντος άρχεται από της δημοσιεύσεώς 
του στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 30 Απριλίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΠΡΑΞΕΙΣ ΥΠ ΟΥΡΓΙΚΟΥ ΣΥΜΒΟΥΛΙΟΥ 

(3) 

Πράξη 2 της 4.5.2007 

Καθορισμός ύψους ετήσιας οικονομικής χορηγίας του 
Δημοσίου προς τις Ιερές Μονές του Αγίου Όρους, 
για το οικονομικό έτος 2007. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις του άρθρου 2 του ν. 1166/1981 «Περί συ- 
στάσεως ετήσιας οικονομικής χορηγίας του Δημοσίου 
προς τας Ιεράς Μονάς του Αγίου Όρους» (ΦΕΚΑ' 161), 

β. την υπ’ αριθμ. Φ.2/21/303 της 22ης Φεβρουαρίου/7ης 
Μαρτίου 2007 πρόταση της Ιεράς Κοινότητος του Αγίου 
Όρους, 

γ. την υπ’ αριθμ. 7632/5/ΑΣ 175/26.3.2007 εισήγηση της 
Υπουργού Εξωτερικών και 

δ. το υπ’ αριθμ. 2/17345/21.3.2007 έγγραφο της 20ης 
Δ/νσης Προϋπολογισμού της Γ ενικής Δ/νσης Θησαυρο¬ 
φυλακίου και Προϋπολογισμού της Γ ενικής Γ ραμματείας 
Δημοσιονομικής Πολιτικής, στο οποίο αναφέρεται ότι, 
η εγγεγραμμένη πίστωση στον τακτικό προϋπολογι¬ 
σμό για την επιχορήγηση των Ιερών Μονών του Αγί¬ 
ου Όρους για το έτος 2007 ανέρχεται στο ποσό των 
δύο εκατομμυρίων πεντακοσίων εξήντα πέντε χιλιάδων 
(2.565.000,00) ευρώ και έχει προβλεφθεί στον Κ.Α.Ε. 2461 
του Ε.Φ. 23-140 «Υπ. Οικονομίας και Οικονομικών - Υπηρε¬ 
σίες Γ ενικού Λογιστηρίου του Κράτους», αποφασίζει: 

Καθορίζει το ύψος της ετήσιας οικονομικής χορηγίας 
του Δημοσίου προς τις Ιερές Μονές του Αγίου Όρους 
για το οικονομικό έτος 2007, στο ποσό των δύο εκατομ¬ 
μυρίων πεντακοσίων εξήντα πέντε χιλιάδων ευρώ. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάίου 2007 

Ο ΠΡΩΘΥΠΟΥΡΓΟΣ 


Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΚΑΛΟΣ 


Τα Μέλη του Υπουργικού Συμβουλίου 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΦΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοππ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίηΙθΓπβΙ: Ιι11ρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θ1.9Γ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν.6ΐ.()Γ - θ-πίθιΙ: \Λ/θΙ)ίΤΊ35ίθΓ@θΐ.(|Γ 

* 01000980805070008 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 

































